Maelfu na maelfu ya mashabiki walimiminika katika uwanja wa ndege wa kimataifa wa Abeid Aman Karume kuwapongeza mashujaa wao waliotetemesha miamba katika mashindano hayo

Maelfu na maelfu ya mashabiki walimiminika katika uwanja wa ndege wa kimataifa wa Abeid Aman Karume kuwapongeza mashujaa wao waliotetemesha miamba katika mashindano hayo, miongoni mwao wakiwa ni Tanzania bara, Uganda na Kenya.

Katika mechi za mchujo Zanzibar  iliicharaza Tanzania kwa bao 1-0, matokeo ambayo hayakuwafurahisha mashabiki na viongozi wa mpira wa miguu nchini humo ikikumbukwa kwamba Zanzibar ingali inapigania kuwa huru kwa chama chake kutambuliwa na shirikisho linalosimamia kandanda duniani, Fifa.

``Matokeo yetu ya kufana katika mashindano ya Cecafa ni ujumbe tosha kwa Fifa kwamba tuko tayari kujitawala kimpira,'' asema katibu mtendaji wa baraza la taifa la michezo Zanzibar Khamis Ali Mzee ambaye aliongoza kikosi cha Zanzibar nchini Kenya.

Fifa ingali bado haitambua chama cha kandanda cha Zanzibar (ZFA), sababu yao kubwa wanasema kisiwa cha Zanzibar ni nchi moja na Tanzania ndiposa wanatambua TFF.

``Ni wakati mzuri sasa Fifa itambue ZFA kwa sababu tumeonyesha dunia nzima tuna talanta kwenye kandanda, na tukijitawala wenyewe basi tutapiga hatua kubwa zaidi ya wenzetu wa Tanzania bara. Kama Scotland na Wales, kwa mfano, ni wanachama wa Fifa mbona nasi pia tusitambuliwe?''.

Fifa ingali bado haitambua chama cha kandanda cha Zanzibar (ZFA), sababu yao kubwa wanasema kisiwa cha Zanzibar ni nchi moja na Tanzania ndiposa wanatambua TFF.

``Sisi hatuna chuki na wenzetu wa Tanzania bara ila twataka Fifa itutambue,'' asema kocha wa Zanzibar Heroes Hemed Suleiman akieleza hawapati fungu lolote kutoka Fifa kwa sababu pesa zote inapokea TFF.

``Kile tumefaidika nacho kutoka TFF kufikia sasa ni uwanja wa nyasi bandia peke yake,'' ana sema Khamis Ali.

Katika mechi ya fainali Zanzibar ilisimama wima na kwenda sare na Kenya mabao 2-2 baada ya muda wa ziada lakini hatimaye wenyeji walibeba kombe kwa mabao 3-2 ya penalti. Katika mechi za... \n\nNipe kichwa kizuri cha makala hapo juu.
Zanzibar sasa yaomba kutambuliwa na Fifa